Държавен вестник, бр. 59, 2015 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  59
(2) Сертифицирани семена картофи могат 
да се предлагат на пазара като „клас B на 
Съюза“, ако:
1. картофите отговарят на изискванията, оп­
ределени в приложение № 3, точка 2, подточка 
2.1, и това е потвърдено след извършването на 
официална полска инспекция; както и
2. партидите с тях отговарят на изисквани­
ята, определени в приложение № 3, точка 2, 
подточка 2.2, и това е потвърдено след из­
вършването на официална инспекция.
ДОПЪЛНИТЕЛНИ РАЗПОРЕДБИ
§ 1. По смисъла на тази наредба:
1. „Микроразмножаване“ е практиката за 
бързо възпроизводство на растителен матери­
ал, за да се получат голям брой растения, като 
се използва in vitro култура от диференцирани 
вегетативни пъпки или меристеми, взети от 
дадено растение.
2. „Растение майка“ е растение, от което 
е взет материал за размножаване.
§ 2. С тази наредба се въвеждат изисква­
нията на:
1. Директива за изпълнение 2014/20/ЕС на 
Комисията от 6 февруари 2014 г. за определяне 
на класове на Съюза за базов и сертифициран 
посадъчен материал от картофи и на прило­
жимите за тях условия и обозначения (OB, L 
38 от 7.02.2014 г.);
2. Директива за изпълнение 2014/21/ЕС на 
Комисията от 6 февруари 2014 г. за определяне 
на минимални условия и класове на Съюза 
за предбазов посадъчен материал от картофи 
(OB, L 38 от 7.02.2014 г.).
ЗАКЛЮЧИТЕЛНИ РАЗПОРЕДБИ
§ 3. Наредбата се издава на основание 
чл. 29, ал. 6 от Закона за посевния и поса­
дъчния материал.
§ 4. С тази наредба се отменя Наредба 
№ 78 от 2006 г. за производство и търговия 
на базови семена картофи от съответните 
класи на пазара на Европейския съюз (ДВ, 
бр. 51 от 2006 г.).
§ 5. Наредбата влиза в сила от 1 януари 
2016 г.
Министър:  
Десислава Танева
Приложение № 1 
към чл. 2, ал. 2
Изисквания за търговия с предбазови семена 
картофи „клас PBTC“ и „клас PB на Съюза“
1. Изисквания за предбазови семена картофи 
„клас PBTC на Съюза“:
1.1. Изисквания относно семената картофи:
а) в културата няма растения с отклонения 
за дадения сорт или растения от други сортове;
б) в културата няма растения, засегнати от 
болестта черно краче;
в) в прякото поколение на културата няма 
растения със симптоми на вирусна инфекция;
г) в културата няма растения с наличие на 
мозаечни петна и растения с признаци на вируса 
на листното завиване;
д) растенията, включително клубените, се 
произвеждат чрез микроразмножаване;
е) растенията, включително клубените, се 
произвеждат в контролирана среда без присъст­
вие на вредители;
ж) клубените не се размножават след първото 
поколение.
1.2. Партидите семена картофи „клас PBTC 
на Съюза“ не трябва да съдържат семена:
а) засегнати от гниене;
б) засегнати от черна шарка;
в) засегнати от обикновена краста;
г) засегнати от прашеста краста;
д) станали прекомерно спаружени поради 
дехидратация;
е) които имат външни дефекти, включително 
деформирани или наранени клубени.
2. Изисквания за предбазови семена картофи 
„клас PB на Съюза“:
2.1. Изисквания относно семената картофи:
а) общият брой на растенията с отклонения 
за дадения сорт и броят на растенията от други 
сортове не надвишава 0,01 на сто;
б) растенията нямат симптоми на болестта 
черно краче;
в) броят на растенията с наличие на мозаечни 
петна и броят на растенията с признаци на вируса 
на листното завиване не надвишава 0,1 на сто;
г) в прякото поколение броят на растенията 
със симптоми на вирусна инфекция не надви­
шава 0,5 на сто.
2.2. Допустими стойности за партидите по 
отношение на посочените по-долу примеси, 
дефекти и болести:
а) семената картофи, засегнати от гниене, 
различно от пръстеновидно гниене или бакте­
риално кафяво гниене, не надвишават 0,2 на сто 
от масата на партидата;
б) семената картофи, засегнати от черна шарка, 
при които поразената площ на повърхността е 
над 10 на сто, не надвишават 1 на сто от масата 
на партидата;
в) семената картофи, засегнати от обикновена 
краста, при които поразената площ на повърх­
ността е над една трета, не надвишават 5 на сто 
от масата на партидата;
г) семената картофи, засегнати от прашеста 
краста, при които поразената площ на повърх­
ността е над 10 на сто, не надвишават 1 на сто 
от масата на партидата;
д) спаружените клубени, причинени от пре­
комерна дехидратация или от дехидратация, 
причинена от сребриста краста, не надвишават 
0,5 на сто от масата на партидата;